title: Εκτελεστικός Κανονισμός (ΕΕ) αριθ. 143/2010 του Συμβουλίου, της 15ης Φεβρουαρίου 2010 , σχετικά με την προσωρινή αναστολή του ειδικού καθεστώτος κινήτρων για την αειφόρο ανάπτυξη και τη χρηστή διακυβέρνηση που προβλέπει ο κανονισμός (ΕΚ) αριθ. 732/2008 όσον αφορά τη Λαϊκή Σοσιαλιστική Δημοκρατία της Σρι Λάνκα

text:
               20.2.2010

               EL

               Επίσημη Εφημερίδα της Ευρωπαϊκής Ένωσης

               L 45/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 143/2010 ΤΟΥ ΣΥΜΒΟΥΛΊΟΥ
   της 15ης Φεβρουαρίου 2010
   σχετικά με την προσωρινή αναστολή του ειδικού καθεστώτος κινήτρων για την αειφόρο ανάπτυξη και τη χρηστή διακυβέρνηση που προβλέπει ο κανονισμός (ΕΚ) αριθ. 732/2008 όσον αφορά τη Λαϊκή Σοσιαλιστική Δημοκρατία της Σρι Λάνκα
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   τον κανονισμό (ΕΚ) αριθ. 732/2008 του Συμβουλίου, της 22ας Ιουλίου 2008, για την εφαρμογή συστήματος γενικευμένων δασμολογικών προτιμήσεων για την περίοδο από την 1η Ιανουαρίου 2009 έως τις 31 Δεκεμβρίου 2011 (1), και ιδίως το άρθρο 19 παράγραφος 4,
   την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Σύμφωνα με τον κανονισμό (ΕΚ) αριθ. 732/2008, ιδίως τα άρθρα 9 και 10 παράγραφος 6, η Λαϊκή Σοσιαλιστική Δημοκρατία της Σρι Λάνκα (εφεξής «Σρι Λάνκα») είναι δικαιούχος χώρα του ειδικού καθεστώτος κινήτρων για την αειφόρο ανάπτυξη και τη χρηστή διακυβέρνηση που χορηγείται στο πλαίσιο του συστήματος γενικευμένων προτιμήσεων της Ευρωπαϊκής Ένωσης.

               (2)

               Η απόφαση 2008/938/ΕΚ της Επιτροπής (2), η οποία περιλαμβάνει τη Σρι Λάνκα στον κατάλογο των δικαιούχων χωρών του ειδικού καθεστώτος κινήτρων για την αειφόρο ανάπτυξη και τη χρηστή διακυβέρνηση για την περίοδο από την 1η Ιανουαρίου 2009 έως τις 31 Δεκεμβρίου 2011, επισήμανε ότι η ικανοποίηση των κριτηρίων του ειδικού καθεστώτος κινήτρων όσον αφορά τις τρεις συμβάσεις ανθρωπίνων δικαιωμάτων ήταν το αντικείμενο έρευνας που κινήθηκε βάσει του κανονισμού (ΕΚ) αριθ. 980/2005 του Συμβουλίου, της 27ης Ιουνίου 2005, για την εφαρμογή συστήματος γενικευμένων δασμολογικών προτιμήσεων (3).

               (3)

               Εκθέσεις, δηλώσεις και πληροφορίες των Ηνωμένων Εθνών καθώς και άλλες δημόσια διαθέσιμες εκθέσεις και πληροφορίες από άλλες σχετικές πηγές, συμπεριλαμβανομένων των μη κυβερνητικών οργανώσεων, που είναι διαθέσιμες στην Ευρωπαϊκή Επιτροπή (εφεξής: «Επιτροπή») επισήμαιναν ότι η εθνική νομοθεσία της Σρι Λάνκα που ενσωματώνει το διεθνές σύμφωνο για τα ατομικά και πολιτικά δικαιώματα, τη σύμβαση κατά των βασανιστηρίων και άλλων τρόπων σκληρής, απάνθρωπης ή ταπεινωτικής μεταχείρισης ή τιμωρίας και τη σύμβαση για τα δικαιώματα του παιδιού δεν εφαρμόζεται αποτελεσματικά. Οι τρεις συμβάσεις που αναφέρθηκαν παρατίθενται ως βασικές συμβάσεις για τα ανθρώπινα δικαιώματα αντίστοιχα στα σημεία 1, 5 και 6 του παραρτήματος ΙΙΙ μέρος Α του κανονισμού (ΕΚ) αριθ. 732/2008.

               (4)

               Το άρθρο 15 παράγραφος 2 του κανονισμού (ΕΚ) αριθ. 732/2008 προβλέπει την προσωρινή αναστολή του ειδικού καθεστώτος κινήτρων για την αειφόρο ανάπτυξη και τη χρηστή διακυβέρνηση το οποίο χορηγείται σύμφωνα με τον εν λόγω κανονισμό, ιδίως όταν δεν εφαρμόζεται αποτελεσματικά η εθνική νομοθεσία που ενσωματώνει τις συμβάσεις που αναφέρονται στο παράρτημα ΙΙΙ του κανονισμού, οι οποίες έχουν κυρωθεί χάριν συμμόρφωσης προς τις απαιτήσεις του άρθρου 8 παράγραφοι 1 και 2 του κανονισμού αυτού.

               (5)

               Με την απόφαση 2008/803/ΕΚ (4) της Επιτροπής κινήθηκε διαδικασία έρευνας με σκοπό να διαπιστωθεί «κατά πόσον εφαρμόζεται αποτελεσματικά η εθνική νομοθεσία της Λαϊκής Σοσιαλιστικής Δημοκρατίας της Σρι Λάνκα, στην οποία ενσωματώνονται το διεθνές σύμφωνο για τα ατομικά και πολιτικά δικαιώματα, η σύμβαση κατά των βασανιστηρίων και άλλων τρόπων σκληρής, απάνθρωπης ή ταπεινωτικής μεταχείρισης ή τιμωρίας και η σύμβαση για τα δικαιώματα του παιδιού».

               (6)

               Κατά τη διάρκεια της έρευνας, η Επιτροπή παρείχε στη Σρι Λάνκα κάθε ευκαιρία να συνεργαστεί στην έρευνα, συμπεριλαμβανομένης της παροχής της ευκαιρίας στη Σρι Λάνκα να σχολιάσει τα ολοκληρωμένα πορίσματα των εμπειρογνωμόνων στους οποίους ανατέθηκε από την Επιτροπή να παράσχουν ανεξάρτητη νομική αξιολόγηση των ζητημάτων που αποτέλεσαν αντικείμενο της έρευνας. Παρά το γεγονός ότι η Σρι Λάνκα αποφάσισε να μη συνεργαστεί ή να συμμετάσχει στην έρευνα, η Επιτροπή διατήρησε τακτική επαφή με τη χώρα αυτή εκτός του πλαισίου της έρευνας, έτσι ώστε να δοθεί η δυνατότητα στη Σρι Λάνκα να παρουσιάσει στην Επιτροπή τυχόν πληροφορίες σχετικές με την έρευνα. Οι πληροφορίες που παρέσχε η Σρι Λάνκα στο πλαίσιο αυτό ελήφθησαν πλήρως υπόψη από την Επιτροπή και συνέβαλαν στην ενημέρωση της αξιολόγησής της.

               (7)

               Στις 19 Οκτωβρίου 2009, η Επιτροπή ενέκρινε έκθεση που περιέχει τα πορίσματά της (εφεξής: «έκθεση»). Η έκθεση καταλήγει στο συμπέρασμα ότι η εθνική νομοθεσία της Σρι Λάνκα που ενσωματώνει διεθνείς συμβάσεις για τα ανθρώπινα δικαιώματα, και ειδικά το διεθνές σύμφωνο για τα ατομικά και πολιτικά δικαιώματα, τη σύμβαση κατά των βασανιστηρίων και άλλων τρόπων σκληρής, απάνθρωπης ή ταπεινωτικής μεταχείρισης ή τιμωρίας και τη σύμβαση για τα δικαιώματα του παιδιού, δεν εφαρμόζεται αποτελεσματικά.

               (8)

               Στη Σρι Λάνκα δόθηκε η έκθεση που περιέχει τα πορίσματα της έρευνας και της έγινε η υπενθύμιση ότι τα εν λόγω πορίσματα αποτέλεσαν τη βάση επί της οποίας η Επιτροπή επρόκειτο να αποφασίσει να προτείνει ή όχι την προσωρινή αναστολή του ειδικού καθεστώτος κινήτρων για την αειφόρο ανάπτυξη και την ορθή διακυβέρνηση. Στη Σρι Λάνκα χορηγήθηκε επίσης περίοδος εντός της οποίας μπορούσε να υποβάλει παρατηρήσεις σχετικά με το θέμα αυτό ή, συγκεκριμένα, σχετικά με την έκθεση.

               (9)

               Η Σρι Λάνκα παρέσχε στην Επιτροπή ορισμένες παρατηρήσεις όσον αφορά το θέμα της έκθεσης και τη διεξαγωγή της έρευνας. Οι παρατηρήσεις αυτές κάλυψαν επίσης γεγονότα και πορίσματα επί των οποίων η Σρι Λάνκα είχε την ευκαιρία να σχολιάσει κατά τη διάρκεια της έρευνας, αλλά δεν το έπραξε. Η Επιτροπή, παρ’ όλα αυτά, εξέτασε τις παρατηρήσεις της Σρι Λάνκα προσεκτικά και ιδίως εκείνες που αφορούν απόφαση σχετική με την προσωρινή αναστολή. Η αξιολόγηση της Επιτροπής, για την οποία ενημερώθηκε η Σρι Λάνκα, οδήγησε στο συμπέρασμα ότι κανένα επιχείρημα της Σρι Λάνκα δεν θα τροποποιούσε ουσιαστικά τα πορίσματα της έρευνας.

               (10)

               Η Επιτροπή υπέβαλε την έκθεση για τα πορίσματα της έρευνας στην επιτροπή γενικευμένων προτιμήσεων στις 17 Νοεμβρίου 2009, σύμφωνα με το άρθρο 19 παράγραφος 1 του κανονισμού (ΕΚ) αριθ. 732/2008.

               (11)

               Υπό το πρίσμα των προαναφερθέντων, το ειδικό καθεστώς κινήτρων για την αειφόρο ανάπτυξη και την ορθή διακυβέρνηση πρέπει να ανασταλεί προσωρινά για όλα τα προϊόντα καταγωγής Σρι Λάνκα μέχρις ότου αποφασιστεί ότι οι λόγοι που υπαγορεύουν την προσωρινή αναστολή έχουν παύσει να ισχύουν.

               (12)

               Ο παρών κανονισμός θα πρέπει να αρχίσει να ισχύει έξι μήνες μετά την έκδοσή του, εκτός εάν το Συμβούλιο αποφασίσει, πριν από την ημερομηνία αυτή, βάσει προτάσεως της Επιτροπής, ότι οι λόγοι που τον υπαγόρευσαν έχουν παύσει να ισχύουν,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το ειδικό καθεστώς κινήτρων για την αειφόρο ανάπτυξη και την ορθή διακυβέρνηση για προϊόντα καταγωγής Σρι Λάνκα που προβλέπονται στον κανονισμό (ΕΚ) αριθ. 732/2008 αναστέλλεται προσωρινά.
   Άρθρο 2
   Όσον αφορά την περίοδο εφαρμογής του κανονισμού (ΕΚ) αριθ. 732/2008, το Συμβούλιο, αποφασίζοντας με ειδική πλειοψηφία, κατόπιν προτάσεως της Επιτροπής, αποκαθιστά εκ νέου το ειδικό καθεστώς κινήτρων για προϊόντα καταγωγής Σρι Λάνκα, εάν οι λόγοι που υπαγόρευσαν την προσωρινή αναστολή έχουν παύσει να ισχύουν.
   Άρθρο 3
   Ο παρών κανονισμός τίθεται σε ισχύ έξι μήνες μετά την έκδοσή του, εκτός αν το Συμβούλιο, πριν από την ημερομηνία αυτή, κατόπιν προτάσεως της Επιτροπής κατά το άρθρο 19 παράγραφος 5 του κανονισμού (ΕΚ) αριθ. 732/2008, αποφασίσει διαφορετικά.
   Άρθρο 4
   Ο παρών κανονισμός δημοσιεύεται στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 15 Φεβρουαρίου 2010.

            Για το Συμβούλιο

            O Πρόεδρος

         Á. GABILONDO

      (1)  ΕΕ L 211 της 6.8.2008, σ. 1.

      (2)  Απόφαση 2008/938/ΕΚ της Επιτροπής, της 9ης Δεκεμβρίου 2008, για τον κατάλογο των δικαιούχων χωρών που μπορούν να υπαχθούν στο ειδικό καθεστώς παροχής κινήτρων για βιώσιμη ανάπτυξη και χρηστή διακυβέρνηση, όπως προβλέπεται από τον κανονισμό (ΕΚ) αριθ. 732/2008 του Συμβουλίου για την εφαρμογή συστήματος γενικευμένων δασμολογικών προτιμήσεων για την περίοδο από την 1η Ιανουαρίου 2009 έως τις 31 Δεκεμβρίου 2011 (ΕΕ L 334 της 12.12.2008, σ. 90).

      (3)  ΕΕ L 169 της 30.6.2005, σ. 1.

      (4)  Απόφαση 2008/803/ΕΚ της Επιτροπής, της 14ης Οκτωβρίου 2008, για την έναρξη έρευνας σύμφωνα με το άρθρο 18 παράγραφος 2 του κανονισμού (ΕΚ) αριθ. 980/2005 του Συμβουλίου σχετικά με την αποτελεσματική εφαρμογή ορισμένων συμβάσεων για τα ανθρώπινα δικαιώματα στη Σρι Λάνκα (ΕΕ L 277 της 18.10.2008, σ. 34).


title: Εκτελεστικός κανονισμός (ΕΕ) αριθ. 809/2011 της Επιτροπής, της 11ης Αυγούστου 2011 , για την τροποποίηση του κανονισμού (ΕΚ) αριθ. 2074/2005 όσον αφορά τα έγγραφα που συνοδεύουν εισαγωγές κατεψυγμένων αλιευτικών προϊόντων απ’ ευθείας από πλοίο-ψυγείο  Κείμενο που παρουσιάζει ενδιαφέρον για τον ΕΟΧ

text:
               12.8.2011

               EL

               Επίσημη Εφημερίδα της Ευρωπαϊκής Ένωσης

               L 207/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 809/2011 ΤΗΣ ΕΠΙΤΡΟΠΉΣ
   της 11ης Αυγούστου 2011
   για την τροποποίηση του κανονισμού (ΕΚ) αριθ. 2074/2005 όσον αφορά τα έγγραφα που συνοδεύουν εισαγωγές κατεψυγμένων αλιευτικών προϊόντων απ’ ευθείας από πλοίο-ψυγείο
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΙΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών κανόνων υγιεινής για τα τρόφιμα ζωικής προέλευσης (1), και ιδίως το άρθρο 9 δεύτερη παράγραφος,
   Έχοντας υπόψη τον κανονισμό (ΕΚ) αριθ. 854/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών διατάξεων για την οργάνωση των επίσημων ελέγχων στα προϊόντα ζωικής προέλευσης που προορίζονται για κατανάλωση από τον άνθρωπο (2), και ιδίως το άρθρο 16 δεύτερη παράγραφος,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 853/2004 προβλέπει, μεταξύ άλλων, ότι οι υπεύθυνοι επιχειρήσεων τροφίμων που εισάγουν προϊόντα ζωικής προέλευσης από τρίτες χώρες πρέπει να εξασφαλίζουν ότι η εισαγωγή πραγματοποιείται εφόσον ικανοποιούνται οι απαιτήσεις του άρθρου 14 του κανονισμού (ΕΚ) αριθ. 854/2004.

               (2)

               Το άρθρο 14 του κανονισμού (ΕΚ) αριθ. 854/2004 προβλέπει ότι τα φορτία προϊόντων ζωικής προέλευσης, όταν εισάγονται στην Ένωση, πρέπει να συνοδεύονται από έγγραφο που ικανοποιεί ορισμένες απαιτήσεις. Ωστόσο, το άρθρο 15 παράγραφος 3 του εν λόγω κανονισμού προβλέπει ότι, όταν αλιευτικά προϊόντα εισάγονται, μεταξύ άλλων, απ’ ευθείας από πλοίο-ψυγείο, το εν λόγω έγγραφο επιτρέπεται να αντικατασταθεί από έγγραφο που υπογράφει ο πλοίαρχος.

               (3)

               Ο κανονισμός (ΕΚ) αριθ. 2074/2005 της Επιτροπής, της 5ης Δεκεμβρίου 2005, για θέσπιση μέτρων εφαρμογής για ορισμένα προϊόντα βάσει του κανονισμού (ΕΚ) αριθ. 853/2004 και για την οργάνωση επίσημων ελέγχων βάσει των κανονισμών (ΕΚ) αριθ. 854/2004 και (ΕΚ) αριθ. 882/2004, για την παρέκκλιση από τον κανονισμό (ΕΚ) αριθ. 852/2004 και για τροποποίηση των κανονισμών (ΕΚ) αριθ. 853/2004 και (ΕΚ) αριθ. 854/2004 (3), στο παράρτημα VI, καθορίζει υπόδειγμα υγειονομικών πιστοποιητικών, συμπεριλαμβανομένου υποδείγματος για τις εισαγωγές αλιευτικών προϊόντων.

               (4)

               Τα κράτη μέλη και οι ενδιαφερόμενοι οργανισμοί ζήτησαν από την Επιτροπή να καθιερώσει υπόδειγμα εγγράφου που πρέπει να υπογράφεται από τον πλοίαρχο, έτσι ώστε να εναρμονιστούν οι απαιτούμενες πληροφορίες και οι εφαρμοστέες διαδικασίες κατά την εισαγωγή στην Ένωση κατεψυγμένων αλιευτικών προϊόντων απ’ ευθείας από πλοίο-ψυγείο.

               (5)

               Το υπόδειγμα εγγράφου που υπογράφεται από τον πλοίαρχο θα πρέπει να παραπέμπει συγκεκριμένα στις διατάξεις, όπως ορίζονται στο τμήμα VIII του παραρτήματος ΙΙΙ του κανονισμού (ΕΚ) αριθ. 853/2004, σχετικά με το χειρισμό αλιευτικών προϊόντων επί των πλοίων-ψυγείων. Το υπόδειγμα εγγράφου θα πρέπει, επίσης, να εντάσσεται στο ηλεκτρονικό σύστημα ανταλλαγής υγειονομικών πιστοποιητικών και εγγράφων εισαγωγής ανάμεσα στις εθνικές αρμόδιες αρχές για θέματα υγείας σε συνάρτηση με τα ζώντα ζώα και τα προϊόντα ζωικής προέλευσης (TRACES).

               (6)

               Επομένως, είναι σκόπιμο να καθοριστεί εναρμονισμένο υπόδειγμα εγγράφου που υπογράφεται από τον πλοίαρχο όταν τα αλιευτικά προϊόντα εισάγονται στην Ένωση απ’ ευθείας από πλοίο-ψυγείο. Ο κανονισμός (ΕΚ) αριθ. 2074/2005 θα πρέπει να τροποποιηθεί ανάλογα.

               (7)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων.

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΚ) αριθ. 2074/2005 τροποποιείται ως εξής:

               (1)

               Το άρθρο 6 αντικαθίσταται από το ακόλουθο:
               «Άρθρο 6
               Υποδείγματα πιστοποιητικών υγείας και εγγράφων για τις εισαγωγές ορισμένων προϊόντων ζωικής προέλευσης για τους σκοπούς των κανονισμών (ΕΚ) αριθ. 853/2004 και 854/2004.
               1.   Τα υποδείγματα πιστοποιητικών υγείας και εγγράφων, όπως αναφέρονται στο άρθρο 6 παράγραφος 1 στοιχείο δ) του κανονισμού (ΕΚ) αριθ. 853/2004, που πρέπει να χρησιμοποιούνται κατά την εισαγωγή προϊόντων ζωικής προέλευσης που απαριθμούνται στο παράρτημα VI του παρόντος κανονισμού, παρατίθενται στο εν λόγω παράρτημα.
               2.   Το υπόδειγμα εγγράφου που υπογράφεται από τον πλοίαρχο, το οποίο επιτρέπεται να αντικαθιστά το έγγραφο που απαιτείται δυνάμει του άρθρου 14 του κανονισμού (ΕΚ) αριθ. 854/2004, κατά την εισαγωγή αλιευτικών προϊόντων απ ευθείας από πλοίο-ψυγείο, όπως προβλέπεται στο άρθρο 15 παράγραφος 3 του εν λόγω κανονισμού, παρατίθεται στο παράρτημα VI του παρόντος κανονισμού.»

               (2)

               Το παράρτημα VI τροποποιείται σύμφωνα με το παράρτημα του παρόντος κανονισμού.

         Άρθρο 2
   Ο παρών κανονισμός τίθεται σε ισχύ την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

   Εφαρμόζεται από την 1η Απριλίου 2012.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 11 Αυγούστου 2011.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 139 της 30.4.2004, σ. 55.

      (2)  ΕΕ L 139 της 30.4.2004, σ. 206.

      (3)  ΕΕ L 338 της 22.12.2005, σ. 27.

      ΠΑΡΑΡΤΗΜΑ
      Το παράρτημα VI του κανονισμού (ΕΚ) αριθ. 2074/2005 τροποποιείται ως εξής:

                  (1)

                  Ο τίτλος του παραρτήματος VI και τα τμήματα Ι έως VI αντικαθίστανται ως εξής:
                  «ΥΠΟΔΕΙΓΜΑΤΑ ΠΙΣΤΟΠΟΙΗΤΙΚΩΝ ΥΓΕΙΑΣ ΚΑΙ ΕΓΓΡΑΦΩΝ ΓΙΑ ΕΙΣΑΓΩΓΕΣ ΟΡΙΣΜΕΝΩΝ ΠΡΟΪΟΝΤΩΝ ΖΩΙΚΗΣ ΠΡΟΕΛΕΥΣΗΣ

                  ΤΜΗΜΑ Ι

                     ΚΕΦΑΛΑΙΟ Ι

                     ΒΑΤΡΑΧΟΠΟΔΑΡΑ ΚΑΙ ΣΑΛΙΓΚΑΡΙΑ

                  Τα πιστοποιητικά υγείας που αναφέρονται στο άρθρο 6 παράγραφος 1 στοιχείο δ) του κανονισμού (ΕΚ) αριθ. 853/2004 για τις εισαγωγές βατραχοπόδαρων και σαλιγκαριών συμμορφώνονται με τα υποδείγματα που καθορίζονται αντίστοιχα στο μέρος Α και στο μέρος Β του προσαρτήματος Ι του παρόντος παραρτήματος.

                     ΚΕΦΑΛΑΙΟ ΙΙ

                     ΖΕΛΑΤΙΝΗ

                  Με την επιφύλαξη άλλης ειδικής νομοθεσίας της Ένωσης, ιδίως της νομοθεσίας για τις μεταδοτικές σπογγώδεις εγκεφαλοπάθειες και τις ορμόνες, τα πιστοποιητικά υγείας που αναφέρονται στο άρθρο 6 παράγραφος 1 στοιχείο δ) του κανονισμού (ΕΚ) αριθ. 853/2004 για τις εισαγωγές ζελατίνης και πρώτων υλών για την παραγωγή ζελατίνης συμμορφώνονται με τα υποδείγματα που ορίζονται, αντίστοιχα, στο μέρος Α και στο μέρος Β του προσαρτήματος ΙΙ του παρόντος παραρτήματος.

                     ΚΕΦΑΛΑΙΟ ΙΙΙ

                     ΚΟΛΛΑΓΟΝΟ

                  Με την επιφύλαξη άλλης ειδικής νομοθεσίας της Ένωσης, ιδίως της νομοθεσίας για τις μεταδοτικές σπογγώδεις εγκεφαλοπάθειες και τις ορμόνες, τα πιστοποιητικά υγείας που αναφέρονται στο άρθρο 6 παράγραφος 1 στοιχείο δ) του κανονισμού (ΕΚ) αριθ. 853/2004 για τις εισαγωγές κολλαγόνου και πρώτων υλών για την παραγωγή κολλαγόνου συμμορφώνονται με τα υποδείγματα που ορίζονται, αντίστοιχα, στο μέρος Α και στο μέρος Β του προσαρτήματος ΙΙΙ του παρόντος παραρτήματος.

                     ΚΕΦΑΛΑΙΟ IV

                     ΑΛΙΕΥΤΙΚΑ ΠΡΟΪΟΝΤΑ

                  Το πιστοποιητικό υγείας που αναφέρεται στο άρθρο 6 παράγραφος 1 στοιχείο δ) του κανονισμού (ΕΚ) αριθ. 853/2004 για τις εισαγωγές αλιευτικών προϊόντων συμμορφώνεται με το υπόδειγμα που καθορίζεται στο προσάρτημα ΙV του παρόντος παραρτήματος.

                     ΚΕΦΑΛΑΙΟ V

                     ΖΩΝΤΑ ΔΙΘΥΡΑ ΜΑΛΑΚΙΑ

                  Τα πιστοποιητικά υγείας που αναφέρονται στο άρθρο 6 παράγραφος 1 στοιχείο δ) του κανονισμού (ΕΚ) αριθ. 853/2004 για τις εισαγωγές ζώντων δίθυρων μαλακίων συμμορφώνονται με το υπόδειγμα που καθορίζεται στο προσάρτημα V του παρόντος παραρτήματος.

                     ΚΕΦΑΛΑΙΟ VI

                     ΜΕΛΙ ΚΑΙ ΑΛΛΑ ΜΕΛΙΣΣΟΚΟΜΙΚΑ ΠΡΟΪΟΝΤΑ

                  Το πιστοποιητικό υγείας που αναφέρεται στο άρθρο 6 παράγραφος 1 στοιχείο δ) του κανονισμού (ΕΚ) αριθ. 853/2004 για τις εισαγωγές μελιού και άλλων μελισσοκομικών προϊόντων συμμορφώνεται με το υπόδειγμα που καθορίζεται στο προσάρτημα VΙ του παρόντος παραρτήματος.
                  ΤΜΗΜΑ ΙΙ

                     ΥΠΟΔΕΙΓΜΑ ΕΓΓΡΑΦΟΥ ΠΟΥ ΥΠΟΓΡΑΦΕΤΑΙ ΑΠΟ ΤΟΝ ΠΛΟΙΑΡΧΟ

                  Το έγγραφο που υπογράφεται από τον πλοίαρχο, το οποίο επιτρέπεται να αντικαθιστά το έγγραφο που απαιτείται δυνάμει του άρθρου 14 του κανονισμού (ΕΚ) αριθ. 854/2004, κατά την εισαγωγή αλιευτικών προϊόντων απ’ ευθείας από πλοίο-ψυγείο, όπως προβλέπεται στο άρθρο 15 παράγραφος 3 του εν λόγω κανονισμού, συμμορφώνεται με το υπόδειγμα εγγράφου που παρατίθεται στο παράρτημα VII του παρόντος κανονισμού.»

                  (2)

                  Προστίθεται το ακόλουθο προσάρτημα VII:

                     «Προσάρτημα VII του παραρτήματος VI

                        ΥΠΟΔΕΙΓΜΑ ΕΓΓΡΑΦΟΥ ΠΟΥ ΥΠΟΓΡΑΦΕΤΑΙ ΑΠΟ ΤΟΝ ΠΛΟΙΑΡΧΟ ΚΑΙ ΣΥΝΟΔΕΥΕΙ ΤΙΣ ΕΙΣΑΓΩΓΕΣ ΣΤΗΝ ΕΥΡΩΠΑΪΚΗ ΕΝΩΣΗ ΑΛΙΕΥΤΙΚΩΝ ΠΡΟΪΟΝΤΩΝ ΑΠ ΕΥΘΕΙΑΣ ΑΠΟ ΠΛΟΙΟ-ΨΥΓΕΙΟ


title: Εκτελεστικός κανονισμός (ΕΕ) αριθ. 276/2013 της Επιτροπής, της 19ης Μαρτίου 2013 , σχετικά με την κατάταξη ορισμένων εμπορευμάτων στη συνδυασμένη ονοματολογία

text:
               23.3.2013

               EL

               Επίσημη Εφημερίδα της Ευρωπαϊκής Ένωσης

               L 84/9

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 276/2013 ΤΗΣ ΕΠΙΤΡΟΠΉΣ
   της 19ης Μαρτίου 2013
   σχετικά με την κατάταξη ορισμένων εμπορευμάτων στη συνδυασμένη ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:

               (1)

               Για να εξασφαλιστεί η ενιαία εφαρμογή της συνδυασμένης ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.

               (2)

               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της συνδυασμένης ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν κάποια νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.

               (3)

               Κατ’ εφαρμογή αυτών των γενικών αυτών κανόνων, τα εμπορεύματα που περιγράφονται στη στήλη 1 του πίνακα που παρατίθεται στο παράρτημα του παρόντος κανονισμού πρέπει να υπαχθούν στον κωδικό ΣΟ που εμφαίνεται στη στήλη 2, για τους λόγους που αναφέρονται στη στήλη 3 του εν λόγω πίνακα.

               (4)

               Είναι σκόπιμο να προβλεφθεί ότι ο κάτοχος δεσμευτικών δασμολογικών πληροφοριών σχετικά με την κατάταξη εμπορευμάτων στη συνδυασμένη ονοματολογία, οι οποίες έχουν εκδοθεί από τις τελωνειακές αρχές των κρατών μελών αλλά δεν είναι σύμφωνες με τον παρόντα κανονισμό, μπορεί να συνεχίσει να τις επικαλείται επί τρίμηνο σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (2).

               (5)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη 1 του πίνακα που παρατίθεται στο παράρτημα κατατάσσονται στη συνδυασμένη ονοματολογία στον κωδικό ΣΟ που εμφαίνεται στη στήλη 2 του εν λόγω πίνακα.
   Άρθρο 2
   Η επίκληση δεσμευτικών δασμολογικών πληροφοριών, οι οποίες έχουν εκδοθεί από τις τελωνειακές αρχές των κρατών μελών και δεν είναι σύμφωνες με τον παρόντα κανονισμό, μπορεί να συνεχιστεί επί τρίμηνο δυνάμει του άρθρου 12 παράγραφος 6 του κανονισμού (ΕΟΚ) αριθ. 2913/92.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19 Μαρτίου 2013.

            Για την Επιτροπή, εξ ονόματος του Προέδρου,
         Algirdas ŠEMETA

            Μέλος της Επιτροπής

      (1)  ΕΕ L 256 της 7.9.1987, σ. 1.

      (2)  ΕΕ L 302 της 19.10.1992, σ. 1.

      ΠΑΡΑΡΤΗΜΑ

                  Περιγραφή των εμπορευμάτων

                  Κατάταξη
                  (Κωδικός ΣΟ)

                  Αιτιολογία

                  (1)

                  (2)

                  (3)

                  Σανίδα επίστρωσης δαπέδων από συνθετικό ξύλο, με διαστάσεις περίπου 0,15 × 0,02 × 3,7 m, αποτελούμενη από ίνες απορριμμάτων ξύλου (60 %), ανακυκλωμένο πλαστικό (HDPE) (30 %), μη πλαστικές πρόσθετες ύλες, μέσα πλήρωσης, σταθεροποιητές UV και χρωστικές ουσίες (10 %). Η σανίδα κατασκευάζεται με διέλαση. Έχει σχήμα ορθογωνικής κατατομής και πυκνότητα 1,20 g/cm3.
                  Η άνω επιφάνεια είναι κοκκώδης και ανάγλυφη, ενώ η κάτω επιφάνεια φέρει νευρώσεις. Η σανίδα φέρει αυλακώσεις καθ’ όλο το μήκος της πλευράς της.
                  Παρουσιάζει τα χαρακτηριστικά συμπαγούς άκαμπτου πλαστικού προϊόντος, με απορρίμματα ξύλου να σχηματίζουν το υλικό πλήρωσης. Αποτελεί υποκατάστατο ξύλου και χρησιμοποιείται στην κατασκευή, για παράδειγμα, δαπέδων και διαδρόμων διάβασης πεζών.

                  3918 90 00

                  Η κατάταξη καθορίζεται από τους γενικούς κανόνες 1, 3 στοιχείο β) και 6 για την ερμηνεία της συνδυασμένης ονοματολογίας, και από το κείμενο των κωδικών ΣΟ 3918 και 3918 90 00.
                  Δεδομένου ότι οι ίνες ξύλου συνιστούν μόνον το υλικό πλήρωσης και το πλαστικό συγκρατεί τις ίνες ξύλου και προσδίδει στο προϊόν τον ουσιώδη χαρακτήρα του, η κατάταξη στο κεφάλαιο 44 ως τεχνούργημα από ξύλο αποκλείεται (βλέπε επίσης τις επεξηγηματικές σημειώσεις ΕΣ στο κεφάλαιο 44). Επομένως, το προϊόν θεωρείται ότι είναι πλαστικό χρησιμοποιούμενο στην επίστρωση δαπέδων.
                  Συνεπώς, το προϊόν πρέπει να καταταχθεί στον κωδικό ΣΟ 3918 90 00 ως επένδυση δαπέδων από πλαστικές ύλες.